Saxifraga burseriana


Descrission 
A l'ha na pianta ch'a viv sempe, auta da sinch a des cm, con na gamba lignosa drita, rossastra e giandolosa, ch'a finiss ant na serie ëd rosëtte a euv.
Le feuje ëd j'agn prima a son scure, com coram, bluastre, linear e a ponta.
La fior normalment a l'é isolà e mach da rair a l'é cobia; a l'ha dij gran pétaj ovaj, riond, bianch con venadure rossastre.

Ambient 
A l'é na specie tìpica dle ròche e dij giairon, as treuva da 800 a 2000 m. A chërs dzortut ant le filure dle ròche calcarose-dolomìtiche e, dzortut pi an aut, con esposission al sol.

Fioridura 
Da giugn a luj.

Particolarità 
Ël nòm a ven dal botànich alman Burser, ch'a l'ha trovala an Austria, anté as treuva soens.

Arferiment bibliogràfich për chi a veul fé dj'arserche pì ancreuse 
 Saxifraga burseriana (L. 1753)

Saxifraga
Fior ëd montagna